|  |  |
| --- | --- |
| Plungės visuomeninis šachmatų  klubas ,,Bokštas” Vytauto 7,  90123 Plungė. Tel. 8 604 67966 | Tvirtinu: Plungės VŠK ,,Bokštas” direktorė Genovaitė Žalimienė |

Šachmatų turnyro, skirto a. a. **Mokytojo** **Vitaliaus Vlado Andriušaičio** atminimui, varžybų

**NUOSTATAI**

**Vykdymo vieta ir laikas.**

Varžybos vykdomos 2016 m. spalio 9 dieną 11.00 val. Plungės VŠK ,,Bokštas” (Vytauto g. 7, Plungė).

**Dalyviai.**

Varžybose gali dalyvauti visi Plungės rajono šachmatininkai, buvę Mokytojo auklėtiniai ir Plungės sporto ir rekreacijos centro moksleiviai šachmatininkai.

**Laiko kontrolė ir reglamentas.**

Varžybos vykdomos šveicariška sistema 9 ratais, pagal FIDE šachmatų taisykles. Laiko kontrolė: po 10 minučių plius 5 sekundės kiekvienam žaidėjui.

**Nugalėtojų nustatymas.**

Laimi dalyvis surinkęs daugiausia taškų.

Surinkus vienodai taškų, atsižvelgiama į papildomus rodiklius:

1.Buchholco koeficientas (atmetus blogiausią rezultatą);  
2. Buchholcas pilnas;  
3. Progreso koeficientas;  
4.Tarpusavio susitikimo rezultatas;  
5. Pergalių skaičius.

**Apdovanojimas.**

Varžybų nugalėtojas bus apdovanotas taure, aukso spalvos medaliu ir diplomu.

Užėmę antrą ir trečias vietas bus apdovanojami atitinkamai medaliais ir diplomais.

Taip pat bus apdovanojami senjorai (1956 m. ir vyresni), moterys, jaunučiai (2002 m. gimimo ir jaunesni), vaikai (2006 m. gimimo ir jaunesni).

**Varžybų vykdytojai ir teisėjai.**

Varžybas vykdo Plungės VŠK ,,Bokštas”.

Vyriausioji varžybų teisėja NA Genovaitė Žalimienė, teisėja NA Lina Buterlevičienė.